Latvija 2014. gada ziemas olimpiskajās spēlēs

Latviju 2014. gada ziemas olimpiskajās spēlēs Sočos, Krievijā, bija pārstāvēta ar 58 sportistiem (51 vīrietis un 7 sievietes) 9 ziemas olimpiskajos sporta veidos, ieskaitot Latvijas hokeja izlasi. Latvijas sportistu skaits delegācijā bija tieši tikpat liels, cik iepriekšējās ziemas olimpiskajās spēlēs Vankūverā, un Latvijai bija 20. lielākā delegācija šajās olimpiskajās spēlēs.

Delegācijas vidējais vecums bija 26,8 gadi (Vankūveras olimpiskajās spēlēs tas bija 27 gadi, bet visjaunākā delegācija bija Albērvilas olimpiskajās spēlēs — 25 gadi). Vecākais sportists bija hokejists Sandis Ozoliņš (41 gads), savukārt jaunākā bija kalnu slēpotāja Agnese Āboltiņa, kurai olimpisko spēļu atklāšanas dienā palika 18 gadi. Piektajās olimpiskajās spēlēs pēc kārtas startēja kamaniņu sportists Mārtiņš Rubenis, 23 sportisti olimpiskajās spēlēs debitēja.

Sākotnēji Latvija šajās olimpiskajās spēlēs izcīnīja 4 medaļas (2 sudraba un 2 bronzas), ierindojoties 23. vietā medaļu kopvērtējumā. Sudraba medaļas izcīnīja skeletonists Martins Dukurs un bobsleja četrinieks ar pilotu Oskaru Melbārdi. Bronzas medaļu izcīnīja kamaniņu sportisti Andris Šics un Juris Šics, kuriem šī bija otrā olimpisko spēļu medaļa pēc 2010. gada ziemas olimpiskajās spēlēs izcīnītās sudraba medaļas. Tāpat bronzas medaļu kamaniņu braukšanā izcīnīja Latvijas komanda stafetē (šī bija pirmā reize olimpisko spēļu vēsturē, kad notika sacensības šajā disciplīnā), Latvijas komandā startēja: Elīza Tīruma, Mārtiņš Rubenis (otrā olimpisko spēļu bronzas medaļa karjerā pēc individuāli izcīnītās medaļas 2006. gadā Turīnā) un Andris Šics un Juris Šics.

Saistībā ar apsūdzību dopinga provju viltošanā 2017. gada novembrī Starptautiskā Olimpiskā komiteja pieņēma lēmumu atņemt 2014. gada Soču olimpiskajās spēlēs izcīnītās medaļas vairākiem Krievijas sportistiem, līdz ar to medaļu sadalījums mainījās.SOK arī Zubkovam atņem Sočos izcīnīto zeltu, dodot iespēju Melbārža četriniekam kļūt par olimpiskajiem čempioniem ritakafija.lv pēc LETA informācijas 2017. gada 24. novembrīTretjakovam atņem Soču spēļu zeltu; Dukurs kļūst par olimpisko čempionu  DELFI Sports 2017. gada 22. novembrī Pēc medaļu atņemšanas dopingā sodītajiem sportistiem Oskara Melbārža pilotētā bobsleja ekipāža saņēma zelta medaļu.Oficiāli: SOK maina Soču rezultātus un pasniegs Melbārža ekipāžai zelta medaļas Sportacentrs.lv Savukārt bronzas medaļu ieguva bobsleja divnieks Oskars Melbārdis un Daumants Dreiškens.Latvijas bobslejisti saņem Soču olimpiskās medaļas. Svarīgākie mirkļi LSM.lv Bobslejistiem olimpiskās medaļas tika pasniegtas 2020. gada 15. februārī, Siguldā. Līdz ar to Latvija olimpisko medaļu kopvērtējumā pacēlās uz 19/20. vietu, to dalot ar Lielbritāniju. Skeletonā saistībā ar Aleksandra Tretjakova diskvalifikāciju Martins Dukurs ir atzīts par olimpisko čempionu, bet viņa brālis Tomass Dukurs līdz ar to saņems bronzas medaļu. Tā kā medaļas oficiāli vēl nav pasniegtas, tad šobrīd vēl netiek ieskaitītas Latvijas olimpisko medaļu klāstā.

Latvijas izlases hokejistam Vitālijam Pavlovam veiktajās dopinga analīzēs tika konstatēts metilheksānamīns. Par šo pārkāpumu sportists tika diskvalificēts uz pusotru gadu. Pozitīvas dopinga analīzes bija arī citam Latvijas hokejistam Ralfam Freibergam, kurš tika diskvalificēts no olimpiskajām spēlēm.

Olimpisko spēļu atklāšanas ceremonijā Latvijas karogu nesa hokejists Sandis Ozoliņš, savukārt noslēguma ceremonijā — bobsleja stūmējs Daumants Dreiškens.

 Medaļnieki 

 Medaļa Attēls Sportists(-ti) Sporta veids Sacensības Pašreiz esošā  Sākotnēji iegūtā    120px   Oskars Melbārdis  Daumants Dreiškens  Arvis Vilkaste  Jānis Strenga    Četrinieki   Pretendē uz  Attēls:Gold medal icon.svg zelta medaļu 120px  Martins Dukurs    Vīrieši  120px  Andris Šics un Juris Šics    Divnieki    Elīza Tīruma  Mārtiņš Rubenis  Andris Šics/Juris Šics    Komandu stafete   4. vieta   Oskars Melbārdis un  Daumants Dreiškens    Divnieki Pretendē uz  Attēls:Bronze medal icon.svg bronzas medaļu  4. vieta  120px  Tomass Dukurs    Vīrieši

 Sportistu sadalījums pa sporta veidiem 

 Sporta veids  Vīrieši  Sievietes  Kopā   1  0  1   1  1  2   9  0  9   2  1  3   25  0  25   3  2  5   7  2  9   2  1  3   1  0  1Kopā:  51  7  58

 25px Ātrslidošana 
200px|thumb|Haralds Silovs un Marks Tuiterts, 1500 metru distancē

Sacensībām ātrslidošanā no Latvijas kvalificējās viens latviešu sportists: Haralds Silovs. Viņš sākotnēji kvalificējās 1000 m, 1500 m un 5000 m distancēs, bet 500 m distancē viņš atradās starp rezervistiem, tomēr vēlāk tika pie starta arī šajā distancē, tāpat viņš izlēma nestartēt 5000 m distancē. 500 m distance bija arī viņa pirmais starts Soču olimpiskajās spēlēs, kurā divu slidojumu summā tika ieņemta 37. vieta. Nākamais starts latvietim bija 1000 m distancē, kur tika ieņemta 24. vieta. Savā pēdējā startā 1500 m distancē izcīnīja 14. vietu.

 Sportisti 
 Vīrieši
 Haralds Silovs

 Rezultāti 
 Vīrieši
SportistsDistance1. slidojums 2. slidojums FinālsLaiks  Vieta  Laiks  Vieta  Laiks  Vieta 500 m Haralds Silovs 36.12  39  36.32  38  72.44  37 1000 m  1:10.29  24 1500 m  1:46.79  14

 25px Biatlons 

Sacensībām biatlonā no Latvijas kvalificējās divi latviešu sportisti: Andrejs Rastorgujevs un Žanna Juškāne. Abiem sportistiem šīs ir otrās Olimpiskās spēles. Kā pirmais startēja Rastorgujevs, kas 15 km sprintā, pieļaujot vienu kļūdu šaušanā, izcīnīja 17. vietu, kas bija sportista labākais sasniegums Olimpiskajās spēlēs līdz tam, tādējādi kvalificējoties startam iedzīšanā. Nākamajā dienā 10 km sprintā startēja Juškāne, kas ar sešām kļūdām šaušanā (lielākais kļūdu skaits starp dalībniecēm) ieņēma 79. vietu un iedzīšanai nekvalificējās. Iedzīšanas sacensībās vīriešiem Rastorgujevs izcīnīja 9. vietu ar 1 kļūdu šaušanā, kas sacensību brīdī bija augstākais Latvijas sportistu sasniegums Soču olimpiskajās spēlēs. 9. vieta ir arī viena no augstākajām Latvijas sportistu izcīnītajām vietām olimpisko spēļu biatlona sacensībās. 15 km individuālajā distancē Juškāne izstājās veselības problēmu dēļ pēc trešās šaušanas, līdz kurai bija sapelnījusi 6 soda minūtes. 20 km klasika bija Rastorgujeva neveiksmīgākais starts, kur ar trim kļūdām šaušanā tika ieņemta 33. vieta. Latvietis startēja arī masu startā, kas gan vairākas reizes tika pārcelts slikto laikapstākļu dēļ. Tajā Rastorgujevs ieņēma 14. vietu, veicot arī trīs soda apļus.

 Sportisti 

 Vīrieši
 Andrejs Rastorgujevs

 Sievietes
 Žanna Juškāne

 Rezultāti 

 Vīrieši
DisciplīnaSportistsRezultāts Laiks  Kļūdas  Pielāgotaislaiks1  Vieta Individuāli (20 km) Andrejs Rastorgujevs 50:18.9  3  53:18.9  14

DisciplīnaSportistsRezultāts Kļūdas2  Laiks  Vieta Sprints (10 km) Andrejs Rastorgujevs 1  25:20.2  17 Iedzīšana (12.5 km) 1  34:36.9  9 Masu starts (15 km) 3  43:53.1  14

 Sievietes
DisciplīnaSportistsRezultāts Laiks  Kļūdas  Pielāgotaislaiks1  Vieta Individuāli (15 km) Žanna Juškāne Nefinišēja  6  Nefinišēja  —

DisciplīnaSportistsRezultāts Kļūdas2  Laiks  Vieta Sprints (7.5 km) Žanna Juškāne 7  25:36.5  79
1 — Par katru nesašauto mērķi tika piešķirta papildus minūte.  2 — Par katru nesašauto mērķi jānoslēpo sods 150 metru garumā.

 25px Bobslejs 

Sacensībām bobslejā no Latvijas kvalificējās deviņi sportisti, no kuriem viens ir rezervists. Gan vīriešu divnieku, gan četrinieku sacensībās startēja divas Latvijas ekipāžas. Divnieku sacensībās Oskars Melbārdis/Daumants Dreiškens izcīnīja bronzas medaļu (pirmajā braucienā tika uzstādīts starta rekords) un Oskars Ķibermanis/Vairis Leiboms — 14. vietu. Četrinieku sacensībās Oskars Melbārdis/Arvis Vilkaste/Daumants Dreiškens/Jānis Strenga izcīnīja zelta medaļu, savukārt Oskars Ķibermanis/Raivis Broks/Helvijs Lūsis/Vairis Leiboms ieņēma 12. vietu.

 Sportisti 
 Vīrieši

 Raivis Broks
 Daumants Dreiškens
 Oskars Ķibermanis
 Vairis Leiboms
 Helvijs Lūsis
 Oskars Melbārdis
 Jānis Strenga
 Arvis Vilkaste

 Rezultāti 
 Vīrieši
DisciplīnaSportistsRagavas1. brauciens 2. brauciens 3. brauciens 4. brauciens Kopā Laiks  Vieta  Laiks  Vieta  Laiks  Vieta  Laiks  Vieta  Laiks  Pašreizējā  vieta1  Sākotnēji  iegūtā vieta Divnieki Oskars Melbārdis  Daumants Dreiškens  LAT-1 56.62  8  56.68  3  56.43  5  56.75  8  3:46.48  Attēls:Bronze medal icon.svg  5 Oskars Ķibermanis  Vairis Leiboms  LAT-2 57.11  15  57.22  19  57.00  15  57.19  19  3:48.52  14  16 Četrinieki Daumants Dreiškens  Oskars Melbārdis  Jānis Strenga  Arvis Vilkaste  LAT-2 55.10  5  55.13  1  55.15  2  55.31  3  3:40.69  Attēls:Gold medal icon.svg  Attēls:Silver medal icon.svg Raivis Broks  Oskars Ķibermanis  Vairis Leiboms  Helvijs Lūsis  LAT-1 55.68  15  55.52  13  55.97  17  55.81  16  3:42.98  12  14
 1 — pašreizējais vietu sadalījums pēc Krievijas ekipāžu diskvalifikācijas 2017. gada novembrī.
 Intars Dambis bija rezervists.

 25px Distanču slēpošana 

Sacensībām distanču slēpošanā no Latvijas kvalificējās trīs latviešu sportisti: divi vīrieši (Arvis Liepiņš un Jānis Paipals) un viena sieviete (Inga Dauškāne). Kā pirmais startēja Liepiņš, kas 30 km skiatlona distancē ierindojās 66. vietā. Sprintā startēja visi trīs Latvijas sportisti, tomēr neviens nepārvarēja sacensību pirmo kārtu, augstāko rezultātu sasniedza Dauškāne, kas ierindojās 59. vietā. Liepiņš 15 km klasikā izcīnīja 73. vietu un Paipals izstājās, savukārt Dauškāne 10 km klasikā ieņēma 65. vietu.

 Sportisti 

 Vīrieši
 Arvis Liepiņš
 Jānis Paipals

 Sievietes
 Inga Dauškāne

 Rezultāti 

 Vīrieši
DisciplīnaSportistsKlasiskais stils Brīvais stils Fināls Laiks  Vieta  Laiks  Vieta  Laiks  Deficīts  Vieta 15 km klasiskais stils Arvis Liepiņš  45:36.2  +7:06.5  73 Jānis Paipals  Nefinišēja 30 km skiatlons Arvis Liepiņš 40:44.1  64  38:39.9  66  1:20:00.1  +11:44.7  66 50 km brīvais stils  2:04:45.6  +17:50.4  59
DisciplīnaSportistsKvalifikācija 4-daļfināls Pusfināls Fināls Laiks  Vieta  Laiks  Vieta  Laiks  Vieta  Laiks  Vieta Sprints Arvis Liepiņš 3:49.28  61  Nesasniedza nākamo kārtu  61 Jānis Paipals 3:56.21  71  Nesasniedza nākamo kārtu  71

 Sievietes
DisciplīnaSportistsRezultāts Laiks  Deficīts  Vieta 10 km klasiskais stils Inga Dauškāne36:13.1  +7:55.3  65
DisciplīnaSportistsKvalifikācija 4-daļfināls Pusfināls Fināls Laiks  Vieta  Laiks  Vieta  Laiks  Vieta  Laiks  Vieta Sprints Inga Dauškāne 2:53.90  59  Nesasniedza nākamo kārtu  59

 30px Hokejs 

Latvijas hokeja izlases kapteinis Soču olimpiskajās spēlēs bija aizsargs Sandis Ozoliņš, kurš bija arī Latvijas delegācijas karognesējs atklāšanas ceremonijā un kuram šīs bija trešās olimpiskās spēles. Par Ozoliņa asistentiem tika nosaukti Oskars Bārtulis un Lauris Dārziņš. Pirms grupu turnīra bija paredzēts aizvadīt pārbaudes spēles (pret Krievijas un Austrijas izlasēm) un treniņspēli pret Austrijas izlasi, taču tās visas tika atceltas. Latvijai šis bija piektais starts hokejā Olimpisko spēļu vēsturē, līdz tam labākais rezultāts bija 9. vieta . gadā.

Dalība 2014. gada olimpiskajās spēlēs Latvijas hokeja izlasei bija veiksmīgākais olimpiskais turnīrs tās pastāvēšanas vēsturē. Lai gan apakšgrupu spēlēs komanda piedzīvoja trīs zaudējumus, kvalifikācijas spēlē izlase ar 3—1 pārspēja Šveices valstvienību, savukārt ceturtdaļfinālā saspringtā cīņā ar tikai 1—2 piekāpās vēlākajai turnīra uzvarētājai Kanādai, tādējādi izcīnot līdz šim augstāko 8. vietu. Par rezultatīvāko Latvijas izlases spēlētāju kļuva Lauris Dārziņš, kurš piecās spēlēs guva četrus vārtus un izdarīja vienu rezultatīvu piespēli, savukārt plašu uzmanību izpelnījās abi izlases vārtsargi Edgars Masaļskis un Kristers Gudļevskis, Masaļskis turnīru noslēdza ar vidēji 94,6 procentiem atvairītu metienu, savukārt Gudļevskis ceturtdaļfināla spēlē atvairīja 55 no 57 Kanādas izlases metieniem.

 Sportisti 
200px|thumb|Latvijas hokeja izlases formastērps 2014. gada ziemas olimpiskajās spēlēs

Latvijas vīriešu izlases sastāvs
 Nr. Poz. Spēlētājs Klubs    Kristers Gudļevskis   Sirakjūsas "Crunch" (AHL)    Edgars Masaļskis   HK Poprad (Slovākija)    Ervīns Muštukovs   EfB Ishockey (Dānija)    Oskars Bārtulis   Doneckas "Donbass" (KHL)    Ralfs Freibergs   Bowling Green State University (NCAA)    Artūrs Kulda   Ufas "Salavat Julajev" (KHL)    Sandis Ozoliņš   Rīgas "Dinamo" (KHL)    Georgijs Pujacs   Rīgas "Dinamo" (KHL)    Krišjānis Rēdlihs   Rīgas "Dinamo" (KHL)    Arvīds Reķis   Rīgas "Dinamo" (KHL)    Kristaps Sotnieks   Rīgas "Dinamo" (KHL)    Armands Bērziņš   Atirau "Beibarys" (Kazahstāna)    Mārtiņš Cipulis   Rīgas "Dinamo" (KHL)    Lauris Dārziņš   Rīgas "Dinamo" (KHL)    Kaspars Daugaviņš   HC Geneve-Servette (NLA)    Zemgus Girgensons   Bufalo "Sabres" (NHL)    Miks Indrašis   Rīgas "Dinamo" (KHL)    Koba Jass   Liberecas "Bili Tygri" (Čehija)    Mārtiņš Karsums   Maskavas "Dinamo" (KHL)    Ronalds Ķēniņš   Cīrihes "Lions" (NLA)    Vitālijs Pavlovs   Rīgas "Dinamo" (KHL)    Miķelis Rēdlihs   Jaroslavļas "Lokomotiv" (KHL)    Jānis Sprukts   Jaroslavļas "Lokomotiv" (KHL)    Juris Štāls   HK Poprad (Slovākija)    Herberts Vasiļjevs   Krēfeldes "Pinguine" (DEL)

 Rezultāti 
 Vīriešu turnīrs — 8. vieta
 C grupa — Grupu turnīrs
Komanda  3  3  0  0  0  10  5  +5  9  3  2  0  0  1  2  1  +1  6  3  1  0  0  2  6  7  −1  3  3  0  0  0  3  5  10  −5  0

Spēļu laiki norādīti pēc Latvijas laika

 Kvalifikācijas izslēgšanas spēle

Ceturtdaļfināls

 30px Kalnu slēpošana 

Sacensībām kalnu slēpošanā no Latvijas kvalificējās pieci latviešu sportisti: trīs vīrieši un divas sievietes. Kā pirmais startēja Roberts Rode, kas izcīnīja 47. vietu nobrauciena disciplīnā. Agnese Āboltiņa supergigantā izcīnīja 31. vietu, paliekot pēdējā vietā starp finišējušajām sportistēm.

 Sportisti 

 Vīrieši
 Mārtiņš Onskulis
 Roberts Rode
 Kristaps Zvejnieks

 Sievietes
 Agnese Āboltiņa
 Lelde Gasūna

 Rezultāti 

 Vīrieši
DisciplīnaSportists1. brauciens 2. brauciens Kopā Laiks  Vieta  Laiks  Vieta  Laiks  Vieta Nobrauciens Roberts Rode  2:17.50  47 Slaloms Mārtiņš Onskulis 56.16  61  1:01.44  24  1:57.60  27 Roberts Rode Nefinišēja Kristaps Zvejnieks Nefinišēja Milzu slaloms Kristaps Zvejnieks 1:27.80  47  1:29.50  46  2:57.30  43 Mārtiņš Onskulis Nefinišēja Supergigants Roberts Rode  Nefinišēja

 Sievietes
DisciplīnaSportists1. brauciens 2. brauciens Kopā Laiks  Vieta  Laiks  Vieta  Laiks  Vieta Slaloms Lelde Gasūna 1:00.47  37  56.82  30  1:57.29  30 Agnese Āboltiņa 1:05.44  49  1:01.18  35  2:06.62  37 Milzu slaloms Agnese Āboltiņa 1:31.85  61  Nefinišēja Lelde Gasūna Nefinišēja Supergigants Agnese Āboltiņa  1:36.10  31

 25px Kamaniņu braukšana 

Sacensībām kamaniņu braukšanā no Latvijas kvalificējās deviņi latviešu sportisti: trīs vīriešu vieninieku sacensībās, divas sportistes sieviešu vieniniekos un četri sportisti vīriešu divniekos. Sacensībās startē arī pēdējo divu ziemas olimpisko spēļu Latvijas medaļnieki: Mārtiņš Rubenis (bronza vieniniekos 2006. gadā Turīnā) un brāļi Andris un Juris Šici (sudrabs divniekos 2010. gadā Vankūverā). Rubenim šīs ir piektās Olimpiskās spēles, kas ir viens no labākajiem rādītājiem Latvijas Olimpisko spēļu vēsturē.

Pirmie startēja vīrieši, augstāko vietu četru braucienu summā izcīnīja Rubenis (10. vieta), Inārs Kivlenieks ieņēma 16. vietu un Kristaps Mauriņš — 21. vietu. Nākamās startēja sievietes: Elīza Tīruma izcīnīja 12. vietu, savukārt Ulla Zirne — 18. vietu.  notika sacensības vīriešu divniekiem. Brāļi Andris un Juris Šici otrās Olimpiskās spēles pēc kārtas izcīnīja medaļu (šoreiz bronzu), savukārt Oskars Gudramovičs un Pēteris Kalniņš izcīnīja 10. vietu. Nākamajā dienā notika komandu stafete (pirmoreiz Olimpisko spēļu vēsturē). Latvijas komandā startē Elīza Tīruma, Mārtiņš Rubenis un Andris Šics/Juris Šics. Arī šajā disciplīnā tika izcīnīta bronzas medaļa.

 Sportisti 

 Vīrieši
 Oskars Gudramovičs
 Pēteris Kalniņš
 Inārs Kivlenieks
 Kristaps Mauriņš
 Mārtiņš Rubenis
 Andris Šics
 Juris Šics

 Sievietes
 Elīza Tīruma
 Ulla Zirne

 Rezultāti 

Vīrieši
DisciplīnaSportists1. Brauciens 2. Brauciens 3. Brauciens 4. Brauciens  Kopā Laiks  Vieta  Laiks  Vieta  Laiks  Vieta  Laiks  Vieta  Laiks  Vieta Vieninieki Mārtiņš Rubenis 52.775  11  52.560  7  52.229  10  52.133  5  3:29.697  10 Inārs Kivlenieks 52.872  15  52.927  20  52.347  16  52.379  17  3:30.525  16 Kristaps Mauriņš 53.144  23  52.923  19  52.518  21  52.630  23  3:31.215  21 Divnieki Andris Šics  Juris Šics 49.880  5  49.910  3   1:39.790  Attēls:Bronze medal icon.svg Oskars Gudramovičs  Pēteris Kalniņš 50.388  12  50.074  9   1:40.462  10

 Sievietes
DisciplīnaSportists1. Brauciens 2. Brauciens 3. Brauciens 4. Brauciens  Kopā Laiks  Vieta  Laiks  Vieta  Laiks  Vieta  Laiks  Vieta  Laiks  Vieta Vieninieki Elīza Tīruma 50.926  11  50.651  12  50.758  12  50.736  13  3:23.071  12 Ulla Zirne 51.125  15  51.159  21  51.054  15  51.347  21  3:24.685  18

 Jaukti
DisciplīnaSportists1. Brauciens 2. Brauciens 3. Brauciens  Kopā Laiks  Vieta  Laiks  Vieta  Laiks  Vieta  Laiks  Vieta Stafete Elīza Tīruma  Mārtiņš Rubenis  Andris Šics / Juris Šics 54.745  5  56.048  4  56.502  4  2:47.295  Attēls:Bronze medal icon.svg

 25px Skeletons 

Sacensībām skeletonā kvalificējās trīs latviešu sportisti: divi vīrieši (Martins Dukurs, Tomass Dukurs) un viena sieviete (Lelde Priedulēna). M. Dukurs ir 2010. gada Vankūveras ziemas olimpisko spēļu sudraba medaļas laureāts, viņš arī britu laikraksta The Daily Telegraph vērtējumā tika iekļauts desmit potenciālo Olimpisko spēļu zvaigžņu sarakstā. Priedulēna četru braucienu summā izcīnīja dalītu 14.—15. vietu. Vīriešu sacensībās Martins Dukurs otrajās Olimpiskajās spēlēs pēc kārtas izcīnīja sudraba medaļu, tāpat Tomass Dukurs otro reizi pēc kārtas izcīnīja 4. vietu. Martins kļuva par veiksmīgāko Latvijas sportistu ziemas olimpiskajās spēlēs.

 Sportisti 

 Vīrieši
 Martins Dukurs
 Tomass Dukurs

 Sievietes
 Lelde Priedulēna

 Rezultāti 

 Vīrieši
DisciplīnaSportists1. Brauciens 2. Brauciens 3. Brauciens 4. Brauciens  Kopā Laiks  Vieta  Laiks  Vieta  Laiks  Vieta  Laiks  Vieta  Laiks  Vieta Vīrieši Martins Dukurs 56.18  2  56.37  2  56.26  1  56.29  2  3:45.10  Attēls:Silver medal icon.svg Tomass Dukurs 57.03  6  57.06  12  56.75  5  56.74  7  3:47.58  4

 Sievietes
DisciplīnaSportists1. Brauciens 2. Brauciens 3. Brauciens 4. Brauciens  Kopā Laiks  Vieta  Laiks  Vieta  Laiks  Vieta  Laiks  Vieta  Laiks  Vieta Sievietes Lelde Priedulēna 59.73  16  59.31  11  58.73  12  58.51  10  3:56.28  14

 25px Šorttreks 

Sacensībām šorttrekā no Latvijas kvalificējās viens latviešu sportists: Roberto Puķītis. Viņam šī ir Olimpisko spēļu debija. Sportists kvalificējās vienīgi 1500 m distancei, kurā kopvērtējumā izcīnīja 15. vietu. Distances pirmajā kārtā viņš savā slidojumā izcīnīja 5. vietu, taču tiesneši viņam piešķīra vietu nākamajā kārtā, jo notika sadursme starp latviešu un jāpāņu sportistu. Pusfinālā latvietis savā slidojumā ierindojās 5. vietā un finālam nekvalificējās.

 Sportisti 
 Vīrieši
 Roberto Puķītis

 Rezultāti 
 Vīrieši
DisciplīnaSportistsPriekšsacīkstes Pusfināls Fināls Laiks  Vieta  Laiks  Vieta  Laiks  Vieta 1500 m Roberto Puķītis 2:30.671  5   2:16.961  5  Nekvalificējas  15

 Atsauces 

 Ārējās saites 

 Latvijas Olimpiskās komitejas mājaslapa
 Latvijas Olimpiskās komandas oficiālā mājaslapa

 Latvijas profils Olimpisko spēļu mājaslapā  

Kategorija:Valstis 2014. gada ziemas olimpiskajās spēlēs
Kategorija:2014. gads Latvijā
2014